ടി.കെ രാജീവ്കുമാര്ഷെയിന് നിഗം ചിത്രം ബര്മൂഡ ഓഡിയോ മോഷന് പോസ്റ്റര് പുറത്ത് ഷെയിന് നിഗം, വിനയ് ഫോര്ട്ട് എന്നിവരെ പ്രധാന കഥാപാത്രങ്ങളാക്കി ടി.കെ രാജീവ്കുമാര് സംവിധാനം ചെയ്യുന്ന പുതിയ ചിത്രം ബര്മൂഡയുടെ ഓഡിയോ മോഷന് പോസ്റ്റര് മലയാളത്തിന്്റെ ലേഡി സൂപ്പര്സ്റ്റാര് മഞ്ജു വാര്യര് റിലീസ് ചെയ്തു. താരത്തിന്്റെ ഫേസ്ബുക്ക് പേജിലൂടെയാണ് പോസ്റ്റര് പുറത്ത് വിട്ടത്. ഒരു കൂട്ടം പൂച്ചകള്ക്കൊപ്പം ഇരിക്കുന്ന ഷെയിന്നിഗത്തെ നോക്കിയിരിക്കുന്ന പോലീസ് വേഷത്തിലുള്ള വിനയ് ഫോര്ട്ടിനെയാണ് മോഷന് പോസ്റ്ററില് കാണുന്നത്. 24 ഫ്രെയിംസിന്റെ ബാനറില് സൂരജ് സി.കെ, ബിജു സി.ജെ, ബാദുഷ എന്.എം എന്നിവര് ചേര്ന്നാണ് ഹാസ്യത്തിന് പ്രാധാന്യമുള്ള ഈ ചിത്രം നിര്മ്മിക്കുന്നത്. കാണാതായതിന്റെ ദുരൂഹത എന്ന ടാഗ് ലൈനിലാണ് ചിത്രം പുറത്തിറങ്ങുന്നത്. ചിത്രത്തില് കാശ്മീരിയായ ശെയ്ലീ കൃഷ്ണയാണ് നായിക.സിനിമയുടെ രചന നിര്വഹിച്ചിരിക്കുന്നത് നവാഗതനായ കൃഷ്ണദാസ് പങ്കിയാണ്. മണിരത്നത്തിന്റെ അസോസിയേറ്റായി പ്രവര്ത്തിച്ച ഷെല്ലി കാലിസ്റ്റ് ആണ് ഛായാഗ്രഹണം. ശ്രീകര് പ്രസാദ് എഡിറ്റിങ് നിര്വഹിക്കുന്നു. നായക് ശശികുമാര്, ബീയാര് പ്രസാദ് എന്നിവരുടെ വരികള്ക്ക് രമേഷ് നാരായണാണ് സംഗീതം. ഹരീഷ് കണാരന്, സൈജു കുറുപ്പ്, സുധീര് കരമന, മണിയന്പിള്ള രാജു, ഇന്ദ്രന്സ്, സാജന് സുധര്ശന്, ദിനേഷ് പണിക്കര്,കോട്ടയം നസീര്,ശ്രീകാന്ത് മുരളി, നന്ദു, നിരഞ്ജന അനൂപ്, ഗൗരി നന്ദ, നൂറിന് ഷെറീഫ്, ഷൈനി സാറ തുടങ്ങി വന് താരനിര തന്നെ ചിത്രത്തില് ഉണ്ട്. കോസ്റ്റും ഡിസൈനര് സമീറ സനീഷ്, മേക്കപ്പ് അമല് ചന്ദ്രന്, ചീഫ് അസോസിയേറ്റ് ഡയറക്ടര്കെ.രാജേഷ് ഷൈനി ബെഞ്ചമിന്, അസോസിയേറ്റ് ഡയറക്ടര് അഭി കൃഷ്ണ, പ്രൊഡക്ഷന് കണ്ട്രോളര് പ്രതാപന് കല്ലിയൂര്, കൊറിയോഗ്രഫി പ്രസന്ന സുജിത്ത്, പ്രൊഡക്ഷന് എക്സിക്യൂട്ടീവ് ഹര്ഷന് പട്ടാഴി, പ്രൊഡക്ഷന് മാനേജര് നിധിന് ഫ്രെഡി, പി.ആര്.ഒ പി. ശിവപ്രസാദ് മഞ്ജു ഗോപിനാഥ്, സ്റ്റില്സ് ഹരി തിരുമല മഹേഷ് മഹി മഹേശ്വര് എന്നിവരാണ് മറ്റ് അണിയറ പ്രവര്ത്തകര്. പി. ശിവപ്രസാദ്